《丹元子步天歌 太微宫》
唐代·王希明

上元太微宫，昭昭列象布苍穹。端门只是门之中，左右执法门西东。

门左皂衣一谒者，以次即是乌三公。三黑九卿公背傍，五黑诸侯卿后行。

四个门西主轩屏，五帝内坐于中正。幸臣太子并从官，乌列帝后从东定。

郎将虎贲居左右，常陈郎位居其后。常陈七星不相误，郎位陈东一十五。

两面宫垣十星布，左右执法是其数。宫外明堂布政宫，三个灵台候云雨。

少微四星西南隅，长垣䨥䨥微西居。北门西外接三台，与垣相对无兵灾。

作者简介：唐时人，号丹元子，又号青罗山布衣。玄宗开元年间以方技为内供奉，待诏翰林。尝奉命编《太乙金镜式经》。又撰《丹元子步天歌》一卷。该书七言，有韵，系我国古代以诗歌形式介绍全天星官之天文学重要著作。首创将整个天空划分为三垣二十八宿，共三十一个天区。每区包含若干星官、数量、位置。